Inca Roca
Inca Roca oli inkakavaltion kuudes hallitsija eli Sapa Inca. Hän oli ensimmäinen hallitsija, josta ryhdyttiin käyttämään arvonimeä inka. Nimi oli aluksi varattu vain hallitsijalle, mutta yleistyi myöhemmin tarkoittamaan kaikkia inkavaltion ylhäisön jäseniä. Inca Roca oli ensimmäinen Hananin dynastiaan kuulunut hallitsija. Hän hallitsi noin 1348–1378.
Intian historia
Indus- eli Harappa-kulttuuri on saanut nimensä Indusjoesta, jonka ympärillä se kehittyi. Indus-kulttuurin arvellaan syntyneen noin vuoden 2500 eaa. tienoilla, ja se kesti noin tuhat vuotta. Indus-kulttuurin keskuksina oli kaksi suurta kaupunkia, Harappa ja Mohenjo-daro. Kaupungit sijaitsivat nykyisen Pakistanin alueella noin 600 kilometrin etäisyydellä toisistaan. Indus-kulttuuri levisi kuitenkin huomattavasti laajemmalle, arvioiden mukaan noin 3,8 miljoonan neliökilometrin alueelle.